cyanic-selkie/wikianc huggingface dataset:
Peder Juell
Juell var son til ein sorenskrivar. Han vart cand. theol. i 1794 og deretter pers. kapellan i Stange året etter. Han var prest på Christiania tukthus frå 1798, i 1801 residerande kapellan i Aker. Sokneprest i Sørum frå 1813 til han døydde, også prost i Nedre Romerike 1820-38.
Juell var 3. representant frå Akershus amt på Stortinget 1821 og omframstortinget 1822. I 1821 var han medlem av åtte komitear. Han var formann i fire av komiteane; komiteen om uekte born og fråskilde kvinner, komiteen om løna til geistlege embetsmenn, om løna til skulehaldarane, og om Tromsø seminar og alllmugeskulestellet.
Juell døydde i Sørum i 1839.
Tom Dowd
Thomas John «Tom» Dowd var ein amerikansk lydteknikar og produsent for Atlantic Records. Han har fått æra for å finne opp fleirsporsinnspelinga. Dowd har arbeidd med særs mange kjende artistar innan blues, jazz, pop, rock og soul.
Tidlege år
Dowd var ferdig å studere ved Stuyvesant High School i juni 1942, 16 år gammal. Han heldt fram musikkopplæringa si ved City College of New York. Dowd spelte òg i eit band på Columbia University i New York, der han vart dirigent. Han var òg tilsett ved fysikklaboratoriet ved Columbia University.
Militæret
18 år gammal vart Dowd innkalla i militæret som sersjant. Han heldt fram arbeidet sitt i fysikk ved Columbia University. Han arbeidde på Manhattanprosjektet som medverka til atombomba. Kva prosjektet dreidde seg om var uklårt fram til 1945. Dowd planla å ta ein doktorgrad i kjernefysikk då han var ferdig med Manhattanprosjektet, men sidan dette arbeidet var topphemmeleg, anerkjende ikkje universitet arbeidet, og Dowd valde å gje seg.
Musikk
Dowd fekk seg jobb ved eit platestudio for klassisk musikk, før han vart tilsett ved Atlantic Records. Den første hitten hans var Eileen Barton sin «If I Knew You Were Comin' I'd've Baked a Cake». Han vart raskt ein av dei øvste lydteknikarane der og spelte inn populære artistar som Ray Charles, the Drifters, the Coasters, Ruth Brown og Bobby Darin, inkludert Darin sin kjende versjon av Kurt Weill/Bertolt Brecht sin «Mack the Knife». Han spelte inn jazzmeisterverk av John Coltrane, Ornette Coleman, Thelonious Monk og Charlie Parker. Det var Dowd sin ide å dele Ray Charles si innspeling av «What'd I Say» i to delar og gje dei ut som A- og B-side av same singel.
Dowd arbeidde som lydteknikar og produsent frå 1940-åra og fram til byrjinga av 2000-talet. Han spelte inn album for mange artistar, som Eric Clapton, Lynyrd Skynyrd, Derek and the Dominos, Rod Stewart, Wishbone Ash, New Model Army, Cream, Lulu, Chicago, the Allman Brothers Band, Joe Bonamassa, the J. Geils Band, Meat Loaf, Sonny & Cher, the Rascals, Willie Nelson, Diana Ross, the Eagles, The Four Seasons, Kenny Loggins, James Gang, Dusty Springfield, Eddie Harris, Charles Mingus, Herbie Mann, Booker T. and the MGs, Otis Redding, Aretha Franklin, Joe Castro og Primal Scream. Han var òg tilsett i Apex Studios i 1950-åra.
Han døydde av emfysem den 27. oktober 2002 i Florida, der han hadde budd og arbeidd ved Criteria Studios i mange år.
Ettermæle
Dowd er kjend som lydteknikaren som populariserte bruken av åttesporsopptakar for kommersiell musikk og populariserte bruken av stereofonisk lyd. Han var òg den første til å bruke lineære knottar i staden for skruknottar på miksepultar. Han brukte mange metodar for å endre lyden på innspelingar han gjorde.
Tom Dowd vart innlemma i Rock and Roll Hall of Fame i 2012.
Australpiplerke
Australpiplerke (Anthus novaeseelandiae) er ein sporvefugl med utbreiing i Australia, på New Zealand og Ny-Guinea. Ho høyrer til den største biologiske slekta Anthus i familien av erler og piplerker, Motacillidae.
Skildring
Dette er ei slank piplerke, 16 til 19 cm lang, og ho veg ca. 40 gram. Fjørdrakta er brun på hovudet og oversida med mørke striper. Undersida er bleik med brune striper på brystet. Australpiplerkene har ei iaugefallande kvit augebrynstripe og ei mørke augestripe. Dei ytre halefjørene på den lange halen er kvite, og fuglen vipper karakteristisk opp og ned med halen. Beina er relativt lyse og lange, medan nebbet er slank og brun. Dei flyg ofte berre i korte avtsandar frametter.
Ropet er eit sporvliknande, skingrande 'skrii' og eit lengre 'tswii'.
Det er ein fugl som lever opne habitat som enger, jorder, men ikkje i intentsivt drive jordbruksområde, i vegkantar, elveleie med grus, sanddyner og opent skogsterreng. Dei finst oftast nær kysten, men kan òg nå opp til fjelltoppar. Dei beitar på bakken på små virvellause dyr som biller, edderkoppar og insektlarver. Det vil òg ete frø slik som grasfrø.
Hekkesesongen startar i august. Det koppforma reiret er plassert ved foten av vegetasjon eller i ly av ein stein. Hofuglen byggjer reiret av gras og legg to til fem egg, tre eller fire er mest vanleg. Dei er lys gulbrune med brune flekker og blir ruga i 14 til 15 dagar. Begge foreldra syt for føde åt ungane til dei er i stand til å flyge etter 14 til 16 dagar.
Underartar
Anthus novaeseelandiae
Tidlegare var òg tartarpiplerke, fjellpiplerke og orientpiplerke klassifisert som underartar av dette taksonet, Anthus novaeseelandiae.
Steinbygningar i Gulen
Steinbygningar i Gulen er bygningar i Gulen kommune der det er brukt steinmurar som vegger. Bruk av steinmura hus og steingjerde er særtrekk ved byggjeskikken i Gulen. Ein brukte også gråstein som byggjemateriale i til dømes løebygningar. Då brukte ein stein heilt opp til mønet. Ein del sjøbuer og naust og til og med bustadhus vart bygd på denne måten.
Byggjeskikken
Stein er mykje brukt i byggjeskikken langs kysten i Noreg der det var skogfattig. Men dei fleste og mest varierte steinbygningane finst i Nordhordland og Gulen. På fleire gardar i Gulen er det innslag av steinmurar i alle bygningane, i tillegg til steingardar som kan ha innebygde fjøs i skilje mellom utmark og innmarksbeite.
Husmurane var bygd som doble kyrkjemurar utan nokon form for bindemiddel, anten som vern mot kald vind eller som beremur som til dømes på Molde på Dalsøyra. Murane er gjerne tjukke i botnen og smalnar mot toppen. Vatnet vart drenert vekk frå innerveggane, og veggane er på mange hus utruleg jamne. I dei store steinløene, som til dømes på Midttun i Eivindvik er beremuren ofte kombinert med grindverk.
På garden Midtun i Eivindvik står eit steinmurt uthus frå 1885. Det måler 20 · 9 meter og er 10 meter høgt. I dette huset er det berre brukt jordbroten stein, altså stein som ikkje er skoten ut i steinbrot.
Byggjetradisjonen kan gå tilbake til mellomalderen, men mykje tyder på at dei fleste steinbygningane i Gulen er frå tida etter utskiftingane på 1800-talet fram til omkring 1900.
Corner Cliffs
Corner Cliffs er ei gruppe klipper nedanfor to fjell med flate toppar like sør for Saturnbreen og 3,5 km nordaust for Coal Nunatak søraust på Aleksanderøya i Antarktis. Klippene var ikkje mogeleg å sjå frå isbakkane i vest, men dei to fjellryggane som utgjer nordvestskuldra av klippene vart oppdaga og fotografert frå lufta av Lincoln Ellsworth den 23. november 1935 og kartlagt frå desse bileta av W.L.G. Joerg. Klippene vart først kartlagt i 1949 av Falkland Islands Dependencies Survey, som gav dette namnet til enden der dei eksponerte klippene aust på Aleksanderøya svingar frå nord til sørvest.
Agalmatolitt
I Kina har han vorte nytta til utskjeringar av gudebilete, vasar og liknande.
TranzAlpine
TranzAlpine Express er eit jarnvegssamband for persontrafikk mellom Christchurch og Greymouth på Sørøya på New Zealand, drive av selskapet Tranz Scenic. Namnet kjem av ruta til toget, som går over Søralpane.
Drift
Sidan 1. oktober 2008 vert verksemda driven av Kiwi Rail Scenic Journeys, eit statleg selskap. Toget går frå Christchurch om morgonen, og brukar 4,5 timar på turen. Etter eit opphald i Greymouth på ein time, dreg toget attende, og kjem fram til Christchurch om kvelden. Togturen har vorte svært populær, og frakta 204 000 passasjer i rekneskapsåret 2007
Al Anderson i NRBQ
Alan Gordon Anderson er ein USA-amerikansk gitarist, songar og låtskrivar. I 1960-åra var Anderson frontmann for bandet The Wildweeds, som hadde suksess med songen «No Good To Cry», som han skreiv. Mellom 1971 og tidleg i 1990-åra var han sologitarist i rockebandet NRBQ, og gav òg ut fleire soloalbum. Han spelte gitar på Jonathan Edwards-albumet Have a Good Time for Me i 1973.
I 1990-åra byrja Anderson å fokusere på countrymusikk og skreiv hitsongar for artistar som Carlene Carter, Vince Gill, Diamond Rio og Trisha Yearwood, i tillegg til Tim McGraw-hitten «The Cowboy in Me». Anderson har òg gjeve ut seks soloalbum.
Pipkin Rock
Pipkin Rock er ei lita isfri øy, som ligg nordaust for Dismal Island i Faure Islands i Marguerite Bay. Faure Islands vart oppdaga og vart først kartlagd i 1909 av Den franske antarktisekspedisjonen under Charcot. Gruppa vart kartlagd i 1949 av Falkland Islands Dependencies Survey (FIDS) og fekk dette namnet på grunn av den beskjedne storleiken.
Knoydart
Knoydart (skotsk-gælisk Cnòideart) er ei halvøy i Lochaber i Highland på vestkysten av Skottland.
Knoydart ligg skvist mellom fjordane Nevis og Hourn.
Den nordlege delen av halvøya vert tradisjonelt kalla na Garbh-Chrìochan eller Rough Bounds, på grunn av det barske terrenget. Knoydart er òg blitt kalla den siste villmarka i Storbritannia.
Huladalen
Huladalen (hebraisk עמק החולה, Emek HaHula, òg skrive Hulehdalen) er eit jordbruksområde nord i Israel med mykje ferskvatn. Det er ein viktig stoppestad for trekkfuglar langs Riftdalen mellom Afrika, Europa og Asia. Myrlandet kring Hulasjøen var yngleområde for mygg som bar malaria og vart drenert i 1950-åra. Ein liten del av dalen vart seinare fylt att med vatn for å prøve å redde det nesten utrydda økosystemet. Det er estimert at 500 million trekkfuglar i dag passerer gjennom Huladalen kvart år.
Etymologi
Hulasjøen har hatt mange namn gjennom historia. På 1300-talet fvt. kalla egyptarane innsjøen Samchuna, medan han i Bibelen er omtalt som Merom. I det første hundreåret evt. kalla den jødisk-romerske historikaren Flavius Josefus han Semechonitis (på gammalgresk Σημεχωνίτις), medan han i Talmud vert kalla Yam Sumchi, som tyder Sumchisjøen. I dag vert innsjøen kalla Buheirat el Huleh på arabisk og Agam ha-Hula på hebraisk, som kjem frå det arameiske Hulata eller Ulata.
Geografi og klima
Huladalen ligg i Daudehavsrifta i ei høgd på kring 70 meter over havet, og dekkjer kring 177 kvadratkilometer (25 km gonger 6–8 km). På begge sider av dalen er det bratte fjellsider med Golanhøgdene i aust og Naftalifjella i Øvre Galilea i vest rise som stig 400 til 900 meter over havet. Basaltåsane er kring 200 meter over havet langs sørsida av dalen og kryssar Jordanelva, og vert ofte omtalt som basaltpluggen, sidan dei hindrar vassdreneringa nedover mot Genesaretsjøen.
Historie
Før han vart drenert tidleg i 1950-åra, var Hulasjøen 5,3 km lang og 4,4 km brei, og strekte seg over 12-14 kvadratkilometer. Han var kring ein og ein halv meter djup om sommaren og tre meter djup om vinteren. Det har vore menneske ved innsjøen sidan tidleg førhistorisk tid. Arkeologiske funn frå steinalderen er funne nær Bnot Ya'akov-brua i sørenden av dalen. Den første permanente busetnaden, Enan (Mallaha), er datert til 9 000-10 000 år sidan og vart oppdaga i dalen.
Huladalen var hovudåra for den viktige handelen mellom det store handelssenteret Damaskus og den austlege middelhavskysten og Egypt. I bronsealderen vart byane Hazor og Laish bygde ved viktige posisjonar langs denne ruta, for kring 4 000 år sidan. På eit stadie kom området under israelittane sin kontroll, før det vart erobra av den assyriske armeen til Tiglath-Pileser III og innbyggjarane her vart drivne bort. Bibelen nemner innsjøen «Merom» som staden der Josva sigra over kanaanittane.
Under hellenarane, romarane, austromarane og dei første arabarane (300-talet fvt. til 700-talet evt) var Huladalen eit landleg område. I Selevkideriket vart byen Selevkia Samulias grunnlagd ved breidda av innsjøen.
Tradisjonelle avlingar var ris (så tidleg som den hellenistiske perioden), bomull og sukkerrøyr (før inn av arabarar etter erobringa deira i 636), durra og mais (ført til området etter oppdaginga av Amerika). Vassbøflar vart innført på 1700-talet for å gje mjølk og tene som trekkdyr.
På 1800-talet bestod dalen hovudsakleg av myrler og ein grunn innsjø, og var busett av beduinar som vov matter av papyrus som dei bygde heimane sine med. John MacGregor, ein victoriansk eventyrar, vart fanga med båten sin, «Rob Roy», av ein mørkhuda beduin som budde i Hula-myrene. Han var ansvarleg for dei første moderne karta over området. Dødelegheita var høg på grunn av malaria frå myrområda. I 1883 skildra ein reisande området som eit av dei beste jaktområda i Syria, heimstad for «panterar, leopardar, bjørnar, villsvin, ulvar, revar, sjakalar, hyenar, gasellar og otrar». Under andre verdskrigen skreiv offiserar frå den britiske armeen om at dei jakta fugl der.
I 1908 gav den osmanske regjeringa løyve til eit fransk firma om å drenere myrane. Dei selde rettane til ein libanesisk forretningsmann. I 1933, under Det britiske mandatet, tok Palestina Land Development Company over dette løyvet og la planar om å drenere og irrigere dalen etter ein vitskapleg ekspedisjon til området. Ein vitjande til området i 1930-åra rapporterte at landsbyane i området hausta papyrus for veving. Dei brukte to særeigne vevar. Ein for fine matter, som skulle brukast innandørs, og ei som lagde lengre, grovare matter som vart nytta til å bygge hus med.
Den første moderne jødiske busetnaden i Huladalen, Yesod HaMa'ala på vestsida av innsjøen, vart oppretta i 1883 under den første Aliyah. I 1948 var det 35 landsbyar i Huladalen, 12 jødiske og 23 arabiske.
Drenering av myra
Dreneringsoperasjonane, som vart utført av Jewish National Fund (JNF), byrja i 1951 og var ferdig i 1958. Dette vart gjort ved å gjere Jordanelva nedanfor området djupare og breiare, medan to nye kanalar vart laga for å leie om Jordanelva nord i dalen. Opptørkinga førte til at den unike, endemiske faunaen i innsjøen vart utrydda, inkludert fiskeartar. .
Sjølv om dette i starten vart rekna som ein stor bragd for Israel, vart det med tida tydeleg at fordelane med å omgjere «øydemarka» kring Hulasjøen og myrene der var avgrensa. I 1963 vart det skapt eit lite område på 3,50 km² med papyrusmyrland sørvest i dalen, og dette vart det første naturreservatet i landet. Usemje om dreneringa av Hula var opphavet til at Naturvernsforbundet i Israel vart oppretta.
Dreneringa av Hyla førte til at vatn forureininga med kjemisk gjødsling flaut ut i Genesaretsjøen, slik at vatnet der vart dårlegare. Jordsmonnet, som no ikkje hadde naturleg planter til å henge fast i, bles av stad i dei kraftige dalvindane, og torva i dei drenerte myrene sjølvtente og skapte underjordiske brannar som var vanskeleg å sløkkje.
Hulaparken
Hulaparken, kjend på hebraisk som Agamon HaHula (hebraisk אגמון החולה), ligg sør i Huladalen, nord for naturreservatet. Det vart oppretta som ein del av rehabiliteringa til JNF. Tidleg i 1990-åra vart delar av dalen oversymd igjen, etter kraftig regn. Det vart då valt å gjere om område rundt, og la flaumområdet vere i fred. Denne nye staden vart ein kvilestad for tusenvis av trekkfugl om hausten og våren.. Innsjøen dekkjer no eit område på éin kvadratkilometer, med øyar innimellom som tener som verna hekkeplassar for fuglane. Mange trekkfuglar på veg mellom Europa og Afrika stoppar her, og staden har vorte ein populær fuglekikkingsstad. I 2011 stadfesta israelske ornitologar at Hulasjøen var stoppestaden for titusenvis av traner som flyg frå Finland til Etiopia kvar vinter. I Israel set bøndene ut mat til dei for å hindre at dei øydelegg avlingane nær innsjøen.
Ramsbarden naturreservat
Ramsbarden naturreservat er eit naturreservat i Gulen kommune i Vestland. Føremålet med fredinga er å bevara hekkande sjøfugl i øygarden i Sognesjøen. Arealet er 173 dekar, der 86 daa er landareal og 87 daa sjøareal.
Regjeringa vedtok i 1993 Verneplan for sjøfugl som gav 57 fuglereservat på i alt 11 km² langs kysten av Sogn og Fjordane. Planen er basert på dei første verneforslaga frå 1977, vidare Stortingsmelding nr 68 (1980-81) Vern av norsk natur som fastslo målet om å verne eit representativt naturutval i Noreg, og første høyringsforslag om sjøfuglvern i Sogn og Fjordane frå 1984. Det blei i tida 1977-88 halde synfaring og utreidd 350 sjøfugllokalitetar i fylket. Forarbeidet i fylket sin delplan blei sendt ut på høyring i 1991 som Verneplan for sjøfugl - delplan 5 Sogn og Fjordane. Hovudmålet er å verna hekkeplassar i fylket, med mål om å sikra hekkeplassar for halve bestanden av dei mest vanlege sjøfuglane, og heile bestanden av dei sjeldnaste hekkefuglane i fylket.
I Gulen kommune fekk Lihellene naturreservat og Kvernøyna naturreservat 2. prioritet, medan dei øvrige tre sjøfuglreservata fekk 3. prioritet som vernelokalitetar.
Tønnes Taralsen
Tønnes Taralsen var ein norsk prest og stortingsmann frå Kristiansand.
Taralsen var son til ein smed. Sjølv vart han student i 1803 og cand. theol. i 1807. Ei tid var han huslærar hos proprietæren Elias Jørgensen i Stokke. I 1813 vart han kateket og lærar ved borgarskulen i Skien. Sidan var han sokneprest i Ramnes frå 1826 til 1839. Han vart då sokneprest i Stokke, men døydde allereie året etter.
Død 1840 i Stokke.
Mount Ronne
Mount Ronne er eit markant, flatt fjell som stikk ut frå midten av austsida av Haines Mountains i Ford Ranges i Marie Byrd Land. Fjellet vart truleg først observert på flyturar under Byrd-ekspedisjonen (1928–30). Det vart namngjeve av Advisory Committee on Antarctic Names (US-ACAN) etter Martin Rønne som var seglmakar, skiinstruktør, hundeførar og is-los på Byrd-ekspedisjonen, og som hadde vore med på «Fram» under Sørpolekspedisjonen til Amundsen (1910–12).
Sydslesvig
Landesteil Schleswig, på dansk kalla Sydslesvig, i daglegtale ofte berre kalla Schleswig, eventuelt Südschleswig i historisk samanheng er eit tysk landområde mellom Eider og den dansk-tyske grensa i delstaten Schleswig-Holstein og Lauenborg. Den største byen i regionen er Flensburg (dansk Flensborg). Ved vestkysten ligg Nordfrisland, ved austkysten Angeln (Angel) og Schwansen (Svans).
Hertugdømet Slesvig (Sønderjylland) var inntil 1864 eit dansk len i det danske monarkiet (personalunion). Etter den dansk-tyske krigen vart Slesvig saman med Holstein og Lauenborg innlemma i Preussen. Etter ei folkerøysting i 1920 vart Nordslesvig foreina att med Danmark, medan Sydslesvig vart verande i Tyskland. I Sydslesvig bur det i dag ein dansktalande minoritet med omtrent 50 000 medlemer. Dei har mellom anna sine eigne skular, bibliotek og kyrkjer. Dei talar ei eiga form av dansk kalla sydslesvigsk. Enkelte talar enno det gamle sønderjyske målføret. Dei har òg ei eiga avis, Flensborg Avis, og eit baseballag som spelar i den danske baseballserien og har treningsfelt på Mikkelberg ved Husum.
Endre Lekve
Endre Torkelsson Lekve var ein norsk ingeniør frå Ulvik, leiande innanfor ingeniørfaget i Finland i 1860-70-åra. Thorbjørn Lekve var bror hans.
Lekve var son til ein gardbrukar på garden Nedre Lekve i Ulvik. Sjølv gjekk han på underoffisersskulen i Bergen, der han vekte merksemd med sine givnader. Åra 1856–59 studerte han ved den den tekniske høgskulen Polytechnikum i Hannover, der han gjekk ut med ein framifrå eksamen. I 1860 vart han tilsett som professor i bygningsfag på den Tekniska högskolan i Helsingfors. Lekve vann eit stort ry som lærar i ingeniørvitskap og som praktisk ingeniør.
Lekve, som var gift med ei finlandssvensk kvinne, døydde i Helsingfors då han var 49 år gammal, fleire år etter kona var død. Eit stipendfond som ber namnet hans vart oppretta av studentane hans.
Kjelder
Norsk Allkunnebok. VIII. bandet. 1957
Mount Rubin de la Borbolla
Mount Rubin de la Borbolla er eit isdekt fjell (1090 moh) i heilt søraust i McDonald Heights, oppom Johnsonbreen frå vest i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av Advisory Committee on Antarctic Names (US-ACAN) etter George S. Rubin de la Borbolla, ein meteorolog ved Plateau-stasjonen, 1968.
Ænigmatitt
Ænigmatitt er eit svart mineral av inosilikatmineral av natrium-, jern- og titansilikat. Det har formelen Na2Fe2+5TiSi6O20 og krystalliserer triklint. Namnet kjem av det greske ordet for «gåte».
I Noreg er det kjend frå syenittpegmatittar på Vesterøya ved Sandefjord. Det er òg kjend fleire stader på Grønland, Khibiny og Lovoziorskije Tundry på Kolahalvøya i Russland, den vulkanske øya Pantelleria i Italia, nær Little Rock i Arkansas og Santa Rosa i California, fleire stader i Australia og Canada.
Rundsoldogg
Rundsoldogg (Drosera rotundifolia) er ein 5-15 cm høg myrplante med runde, lyse blad i rosett. Blada har raude kjertelhår som skil ut ei væske som løyser opp insekt som set seg fast i blada. Frå midten av bladrosetten går det opp eit blomestandskaft med 6 til 10 blomar. Dei små, kvite blomane er opne berre ein i gongen, og ikkje meir enn eit par timar på solrike dagar.
Skildring
Blomane har fem begerblad, fem kronblad, fem pollenblad og tre fruktblad. Kapselen inneheld svært små og lette frø som kan bli ført langt av stad med vinden eller flyte på vatn.
Når sprellande insekt set seg fast i kjertelhåra, vert produksjonen av slim stimulert. Samtidig bøyger fleire kjertelhår seg mot insektet, og bladet krøller seg saman. Etter eit døgn vil bladet ha krølla seg saman kring byttet, og etter endå eit døgn, vil det meste av insektet vere oppløyst, slik at berre hudskjelletet er tilbake. Dei fordøyelege delane av insektet vert take opp av planten som næringstilskot.
Rundsoldogg veks på sure, næringsfattige myrer, i Noreg nord til Troms. Han veks frå havnivå og opp til over skoggrensa, men ikkje på høgfjellet. Elles har han sirkumboreal utbreiing.
Bruk
Soldogg er brukt i folkemedisinen mot mange ulike plagar, frå augesjukdommar til liktornar.
Namnet
Det latinske slektsnamnet Drosera, gresk droseros, kjem frå gresk drosos, ’dogg’, og vart brukt som namn på soldogg av Matthias Lobelius i 1581. Rotundifolia tyder ’med runde blad’.
Loo-vind
Loo (hindi: लू, urdu: لو, punjabi: ਲੂ) er ein kraftig, tørr og varm vind som opptrer på ettermiddagen om sommaren over den vestlege delen av Det nordindiske låglandet i Nord-India og Pakistan. Han vert særleg kraftig i mai og juni, og på grunn av dei særs høge temperaturane han medfører (45 °C–50 °C), kan dette stundom føre til dødelege heiteslag.
Opphav og avslutting
Loo-vinden oppstår hovudsakleg i dei store ørkenområda nordvest på det indiske subkontinentet: Thar, Cholistan og ørkenområdet i sørlege Balutsjistan.
Vinden tek slutt på seinsommaren, då han blir avløystav monsunen. I nokre delar av Nord-India og Pakistan kan ein ha korte, men valdsame støvstomarmar kjende som Kali Andhi ('svart storm') før monsunen tek til.
1844 Susilva
1844 Susilva er ein hovudbelteasteroide og går i bane innanfor asteroidefamilien Eos. Han blei oppdaga den 30. oktober 1972 av Paul Wild ifrå Observatorium Zimmerwald i Zimmerwald.
Humbug
Humbug er på norsk eit synonym for svindel, juks eller bløff, og viser til noko som tilsynelatande kan verka overbevisande, men som er lureri. Ordet stammar frå eit engelsk slanguttrykk av ukjent opphav, i bruk frå ca 1750.
Ordet er fyrst registrert i skriftleg norsk i ein artikkel i Morgenbladet frå 1825 som omtaler ein britisk ærekrenkingssak. I 1912 blei Jens Arnfred Olesen den siste i Noreg som blei dømt for blasfemi etter at han publiserte artikkelen «Den store humbugen». Dette fekk han ti kroner i bot for.
I Charles Dickens si bok Ei juleforteljing bryt Ebenezer Scrooge ut med «Bah, humbug!» når det er snakk om jula. I filmen Trollmannen fra Oz blir trollmannen karakterisert av Dorothy som berre «humbug».
Step into Christmas
«Step into Christmas» er ein julesong av Elton John, skriven av Elton John med tekst av Bernie Taupin. Han kom ut i 1973 som singel med «Ho! Ho! Ho! (Who'd Be a Turkey at Christmas)» som B-side. Singelen nådde 23. plass i Storbritannia. Songen vart i 1995 gjeven ut som bonusspor på albumet Caribou, sjølv om han vart gjeven ut kring Goodbye Yellow Brick Road-tida. Songen finst òg på albuma Elton John's Christmas Party, Rare Masters, To Be Continued og The Best Christmas Album in the World...Ever!
Thorbjørn Lekve
Thorbjørn Torkelsson Lekve var ein norsk ingeniør frå Ulvik. Han var ein leiande jarnvegskonstruktør, særleg kjend som den fyrste overingeniøren for Bergensbanen. Endre Lekve var bror hans.
Liv og gjerning
Lekve var son til ein gardbrukar på Nedre Lekve i Ulvik. Sjølv reiste han til Helsingfors i 1863 og studerte i tre år ved høgskular i byen, der broren var professor i bygningsfag. Han heldt fram studiane i Zürich 1866–69. Deretter deltok han ute i felten på jarnvegsanlegg i Austerrike, sidan på Østfoldbanen. År 1877 vart Lekve overlærar i bygningsfag på Kristiania tekniske skole, der han i tre år stod for eit reformarbeide som bar frukt. Frå 1880 var han medlem av den tekniske undervisningskommisjonen, som mellom anna planla den seinare tekniske høgskulen i Trondheim. I 1891 vart han leiar for den tekniske revisjonen i Arbeidsdepartementet, der han gjorde eit grunnleggande arbeid.
Lekve var mellom dei fyrste som orda frampå om ein jarnveg mellom Kristiania og Bergen. Han tok aktivt del i førebuingane til banen, og vart den fyrste overingeniøren då det i 1894 vart vedteke å bygge Bergensbanen.
Den norske Ingeniør- og arkitektforening reiste i 1908 ein bautastein på Finse til minne om Thorbjørn Lekve.
Maho Beach
Maho Beach er ei strand i Sint Maarten. Ho er kjend for Prinsesse Juliana internasjonale lufthamn som har tilknyttning til stranda.
For å lande på flyplassen må flya flyge i minimal høgde over stranda. Det har vorte så populært at rutetidene til flya vert vist på ei tavle på dei fleste barar og restaurantar på stranda.
Det er fare for at personar som står på stranda kan verte blåsne ut i vatnet. Dei lokale styresmaktene har sett opp advarslar på gjerda rundt flyplassen. Stranda i seg sjølv består av kvit sand og har lite eller ingen vegetasjon grunna flya som flyr rett over.
16. oktober 2008 vart Maho område sterkt skada av orkanen Omar. Orkanen reduserte stranda til steinblokkar.
Morvern
Morvern har eit areal på kring 650 km² og kring 320 innbyggjarar.
Kvernøyna naturreservat
Kvernøyna naturreservat er eit naturreservat (fuglereservat) i Gulen kommune i Vestland. Formålet med fredinga er å bevara hekkande sjøfugl i øygarden i Sognesjøen. Arealet er 1427 dekar, og utgjer om lag 1/4 av arealet av dei seks naturreservata i Gulen kommune når ein ser bort frå Vassøyane naturreservat. Det er verna 907 daa landareal og 520 daa sjøareal.
Regjeringa vedtok i 1993 Verneplan for sjøfugl som gav 57 fuglereservat på i alt 11 km² langs kysten av Sogn og Fjordane. Planen er basert på dei første verneforslaga frå 1977, vidare Stortingsmelding nr 68 (1980-81) Vern av norsk natur som fastslo målet om å verna eit representativt naturutval i Noreg, og første høyringsforslag om sjøfuglvern i Sogn og Fjordane frå 1984. Det blei i tida 1977–88 halde synfaring og utreidd 350 sjøfugllokalitetar i fylket. Forarbeidet i delplanen til fylket blei sendt ut på høyring i 1991 som Verneplan for sjøfugl – delplan 5 Sogn og Fjordane. Hovudmålet er å verna hekkeplassane i fylket, med mål om å sikra hekkeplassar for halve bestanden av de mest vanlege sjøfuglane, og heile bestanden av dei mest sjeldne hekkefuglane i fylket.
Soldoggfamilien
Soldoggfamilien (Droseraceae) er ein plantefamilie i ordenen Caryophyllales. Familien har tre slekter, Aldrovanda, Dionaea og Drosera, og om lag 150 artar, dei aller fleste i slekta Drosera.
Alle artane i soldoggfamilien er kjøtetande plantar, og kan derfor vekse på nitrogenfattig jordsmonn. Dei skaffar seg tilskott av nitrogenhaldige næringsstoff ved å fange smådyr som vert brotne ned med eit vassklart, enzymhaldig slim som vert skilt ut på kjertelhår på blada.
I Noreg veks tre soldoggartar vilt:
Minuano
Minuano er ein kald vind som bles i det sørlege Brasil og i Uruguay. Han vert nemnd i gaúcho-segnene i området. Vinden kjem frå kaldfrontar som kjem opp frå sørvest i Sør-Amerika i periodar med høgtrykk, og bringer vanlegvis med seg regn.
Greg Leisz
Gregory Brian «Greg» Leisz er ein USA-amerikansk musikar, låtkrivar, plateartist og produsent. Han speler gitar, dobro, mandolin, lapsteel og pedalsteelgitar.
Gjennom åra har Leisz spelt på innspelingar av Aaron Neville, Alison Krauss, Amos Lee, Beck, Bill Frisell, Black Crowes, Bon Iver, Bruce Cockburn, Bruce Springsteen, Cass McCombs, Chuck Prophet, Daft Punk, Dave Alvin, Eagles, Emmylou Harris, Eric Clapton, Glenn Frey, Grant Lee Buffalo, Haim, Jackson Browne, Joe Cocker, John Fogerty, John Mayer, John Stewart, Joni Mitchell, k.d. lang, Lucinda Williams, Matthew Sweet, Meshell Ndegeocello, Paula Cole, Peter Case, Ray Lamontagne, Robert Plant, Ryan Adams, Sam Phillips, Sara Watkins, Shawn Colvin, Sheryl Crow, Susanna Hoffs, The Bangles, The Jayhawks, The Smashing Pumpkins, Tracy Chapman, Vampire Weekend, Whiskeytown, Wilco, og Allen Toussaint.
Diskografi
Med Ryan Adams
Med Beck
Med Jackson Browne
Med Peter Case
Med Eric Clapton
Med Joe Cocker
Med Holly Cole
Med Shawn Colvin
Med Sheryl Crow
Med Bill Frisell
Med Emmylou Harris og Linda Ronstadt
Med Missy Higgins
Med k.d. lang
Med Emmylou Harris
Med John Mayer
Med Joni Mitchell
Med The Murmurs
Med Randy Newman
Med Mark Olson
Med Matthew Sweet og Susanna Hoffs
Med Sam Phillips
Machars
Machars (skotsk-gælisk Machair) er ei halvøy i Galloway sørvest i Skottland.
Greg Leisz
Diskografi
Med Bruce Springsteen
Machars
Den nordlege grensa til halvøya er definert som linja frå Newton Stewart til Glenluce. I sør ligg Luce Bay.
Greg Leisz
Diskografi
Med Matthew Sweet
Machars
Stader på halvøya er: Kirkcowan, Whithorn, Kirkinner, Sorbie, Mochrum, Elrig, Bladnoch og Whauphill.
Greg Leisz
Diskografi
Med Loudon Wainwright III
Machars
Det er fleire store innsjøar i området, som Mochrum Loch, Castle Loch og White Loch of Myrton.
Greg Leisz
Diskografi
Med Wilco
Med Lucinda Williams
Ruotolo Peak
Ruotolo Peak er eit fjell, 2490 moh, som ragar over nordsida av Griffithbreen, like vest for California Plateau og Watson Escarpment. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter kapteinløytnant Anthony P. Ruotolo, pilot i U.S. Navy-skvadron VX-6 under Operasjon Deep Freeze 1966 og 1967.
Helsingborgs IF
Helsingborgs IF er ein idrettsklubb i Helsingborg i Sverige. Klubben vart skipa i 1907, og vart svenske mestarar i fotball for herrer i 1929, 1930, 1933, 1934, 1942, 1999 og 2011.
Greg Leisz
Diskografi
Med andre
Sogneoksen naturreservat
Sogneoksen naturreservat er eit naturreservat (fuglereservat) i Gulen kommune i Vestland. Formålet med fredinga er å bevara hekkande sjøfugl i øygarden i Sognesjøen. Arealet er 137 dekar, der 27 daa er landareal og 110 daa sjøareal.
Regjeringa vedtok i 1993 Verneplan for sjøfugl som gav 57 fuglereservat på i alt 11 km² langs kysten av Sogn og Fjordane. Planen er basert på dei første verneforslaga frå 1977, vidare Stortingsmelding nr 68 (1980-81) Vern av norsk natur som fastslo målet om å verna eit representativt naturutval i Noreg, og første høyringsforslag om sjøfuglvern i Sogn og Fjordane fra 1984. Det blei i tida 1977-88 gjort synfaring og utreida 350 sjøfugllokalitetar i fylket. Forarbeidet i fylket sin delplan blei sendt ut på høyring i 1991 som Verneplan for sjøfugl - delplan 5 Sogn og Fjordane. Hovudmålet er å verna hekkeplassar i fylket, med mål om å sikra hekkeplassar for halve bestanden av dei mest vanlege sjøfuglane, og heile bestanden av dei sjeldnaste hekkefuglane i fylket.
I Gulen kommune fekk Lihellene naturreservat og Kvernøyna naturreservat 2. prioritet, mens dei øvrige tre sjøfuglreservata fekk 3. prioritet som vernelokalitetar.
Lerums kommun
Lerum kommune ligg i det svenske länet Västra Götalands län, i landskapet Västergötland. Administrasjonssenteret i kommunen ligg i Lerum.
Tettstader
Lerum kommune har åtte tettstader. Folketalet i tabellen er frå 31. desember 2005.
Gqeberha
Namn
Den veksande hamnebyen ved Algoabukta fekk i 1820 namnet «Port Elizabeth» til minne Elizabeth Frances, fødd Markham, den avdøde kona til Rufane Shaw Donkin, som var mellombels guvernør for den britiske Kappkolonien. Kolonistane kalla også busetnaden «The Bay». Dette namnet gav avleiingar som «iBhayi» og «eBhayi» på xosa og «die Baai» på afrikaans. Port Elizabeth blei også ofte forkorta til «PE». Han har kallenamna «den vennlege byen» og «den forblåste byen».
I 2019 kunngjorde Eastern Cape Geographical Names Committee (ECGNC) at Port Elizabeth truleg kom til å få namnet endra til Gqeberha, eit xhosa-namn som viser til Baakenselva som renn gjennom byen. 23. februar 2021 blei byen offisielt gjeven dette namnet. Omnemninga førte til ei rad protestar, men desse blei avviste av styresmaktene i juni 2021.
Historie
Jegerar og sankarar som var opphav til seinare sanfolk slo seg ned i området rundt Algoabukta for minst 10 000 år sidan. For rundt 2000 år sidan blei dei gradvis assimilerte inn i jordbruksdrivande folk som dagens xhosafolk stammar frå.
Dei fyrste europearane som vitja området var portugisiske sjøfolk leia av Bartholomeu Dias, som gjekk i land på St Croix-øya i Algoabukta i 1488, og Vasco da Gama, som merka seg Bird Island i nærleiken i 1497. I fleire hundreår blei området ganske enkelt skildra som ein plass å gå i land med ferskvatn på europeiske navigasjonskart.
I 1799, då britane fyrst invaderte Kappkolonien under Napoleonskrigane, bygde britiske styrkar ein steinfestning kalla Fort Frederick etter hertugen av York. Festningen er no eit historisk monument.
Byen blei grunnlagd i 1820 for å husa britiske nybyggjarar, og for å styrke grenseregionen mellom Kappkolonien og xhosafolket. Han har no eit folketal på 1,3 million og er ein del av Nelson Mandela storbykommune. Byen er vennskapsby med Göteborg, Jacksonville og Palm Desert i California.
Pinero Island
Pinero Island er ei øy som ligg kring 4,5 nautiske mil (8 km) nordvest for Pourquoi Pas Island, utanfor vestkysten av Graham Land. Ho vart oppdaga av Den franske antarktisekspedisjonen under Charcot, 1908–10, og vart namngjeven av han etter dr. Antonio F. Pinero ein argentinsk statsmann som støtta ekspedisjonen.
1845 Helewalda
1845 Helewalda er ein hovudbelteasteroide og går i bane innanfor asteroidefamilien Eos. Han blei oppdaga den 30. oktober 1972 av Paul Wild ifrå Observatorium Zimmerwald i Zimmerwald.
Brynäs IF FK
Brynäs IF FK er ein fotballklubb i Gävle i Sverige. Klubben vart skipa i 1907, og vart svenske mestarar i fotball for herrer i 1925.
Europa Cliffs
Europa Cliffs er ei gruppe samanhengande åsar og fjellryggar på vestsida av Jupiterbreen aust på Aleksanderøya i Antarktis. Dei vart kartlagte frå flyfotografi tekne av Ronne antarktiske forskingsekspedisjon i 1947–48 og frå landmålingar av Falkland Islands Dependencies Survey i 1948–50. Dei vart namngjevne av UK Antarctic Place-Names Committee i samband med plasseringa nær Jupiterbreen etter Europa, ein av månane til planeten Jupiter.
Marinvind
Marin er ein varm, fuktig vind i Golfe du Lion i Frankrike, som bles frå søraust eller sør-søraust mot kysten av Languedoc og Roussillon. Han fører regn til området og stundom tåke ved kysten. Skyene som marinvinden fører med seg kan òg føre til nedbør i fjella lenger inne, Corbieres, Montagne Noire og Cevennane. Vinden tørkar vanlegvis ut når han krssar fjella og vert ein fønvind på andre sida. Marinvinden fører til at ein annan regional vind vert skapt, autan.
Volbu kyrkje
Volbu kyrkje er ei langkyrkje i Øystre Slidre kommune i Innlandet. Kyrkja avløyste ei stavkyrkje frå mellomalderen som er minna med eit lite museum attmed kyrkja.
Marinvind
Vinden vert skapt av lågtrykk som kjem inn i Golfe du Lion frå vest eller sørvest etter å ha passert det sørlege Frankrike og nordlege Spania.
Kjelder
Marin (Wind) Marin (wind) Marin (vent) Marin (vento) Marin (wiatr)
Kintyre
Kintyre er ei halvøy i vestlege Skottland i sørvestlege Argyll og Bute, regionen strekkjer seg bortimot 48 km frå Mull of Kintyre, som vart udødeleggjort i songen med same namn av Paul McCartney, i sør til East Loch Tarbert i nord. Regionen rett nord for halvøya er kjent som Knapdale.
Skildring
Geografisk er halvøya Kintyre lang og smal, og ikkje på noko punkt breiare enn 18 km frå vestkysten til austkysten. Den sentrale ryggsøyla av halvøya er for det meste kupert med myrområde. Kysten og områda rundt er derimot svært fruktbar. Difor har Kintyre i alle år vore ettertrakta for busetjarar, frå dei første skutane frå Irland som emigrerte frå Ulster til vestlege Skottland til nordmenn frå Vestlandet som erobra og busette seg i det same området i tida før 1000-talet.
Hovudbyen er Campbeltown, omtrent 32 km i veg frå Mull, og som har vore ein kongeleg burgh sidan midten av 1700-talet.
Økonomien til området har lengje vore avhengig av fiske og jordbruk, skjønt Campbeltown har eit godt rykte som produsent av Skottlands finaste single malt whisky, inkludert «Springbank» som har vunne fleire prisar.
Mosul-distriktet
Mosul-distriktet (arabisk الموصل, gammalsyrisk ܢܝܢܘ, kurdisk Mûsil) er eit distrikt i Ninawa guvernement i Irak. Det administrative senteret er byen Mosul. Andre busetnader i distriktet er Al-Qayyarah, Al-Shurah, Hamam al-Alil, Al-Mahlaah og Hamidat. Distriktet er hovudsakleg sunni-arabarar med minoritetar av kurdarar, assyrarar og tyrkarar i byen Mosul.
Kintyre
Byar og landsbyar i Kintyre
Bellochantuy, Campbeltown, Carradale, Clachan, Drumlemble, Glenbarr, Grogport, Kilchenzie, Machrihanish, Muasdale, Peninver, Saddell, Skipness, Southend, Stewarton, Tayinloan, Tarbert og Whitehouse.
Østre Gausdal prestegard
Østre Gausdal prestegard eller Riddervold prestegard var prestegarden for Gausdal, seinare Østre Gausdal. Han vert ofte omtala under sitt mellomaldernamn Reidevoll, som òg gjev namn til den stiftinga som driv garden i dag.
Garden er første gong omtala i 1333, då biskopen oppheldt seg der i samband med eit makeskifte. Garden slo i løpet av 1400-talet under seg noko jord frå nabogarden Kveine, og han skal òg ha slått under seg andre gardar som Skjerve på nordsida. Plasseringa av tunet er endra sidan mellomalderen. I dag ligg gardsbygningane nær krysset ved fylkesveg 254. Tidlegare låg tunet truleg om lag midt imellom dette og Østre Gausdal kyrkje. Gerhard Schøning vitja garden i 1775 medan flyttinga gjekk føre seg.
Våningshuset går for å vere den største prestegardsbygningen i Noreg. Huset har tre etasjar med 36 rom over 1300 kvadratmeter, og det har tidlegare òg hatt eit par tverrfløyer. Det har dessutan vore ein terrassert barokkhage på staden. Initiativtakar for dette og resten av anlegget var sokneprest Andreas Pihl (1726–81).
Gausdal har sidan fått ein ny prestebustad. Den tidlegare prestegarden vert i dag driven av Stiftelsen Reidevoll og husar soknerådet og Gausdal historelag. Ein leiger dessutan ut lokale. Stabburet på den andre sida av vegen husar Galleri Riddervold. Prestegardsbygningen er freda.
Pfaff Island
Pfaff Island er ei av Bennett Islands, som ligg like sør for Granicher Island i Hanusse Bay. Ho vart kartlagd frå flyfoto teken av Ronne antarktiske forskingsekspedisjon (RARE) (1947–48) og Falkland Islands and Dependencies Aerial Survey Expedition (FIDASE) (1956–57). Ho vart namngjeven av United Kingdom Antarctic Place-Names Committee (UK-APC) etter Alexius B.I.F. Pfaff (1825–86), ein tysk fysikar som studerte is i Sveits i 1874-76.
East London
East London (afrikaans Oos-Londen, xhosa eMonti) er ein by på den søraustlege kysten av Sør-Afrika i provinsen Eastern Cape. Byen ligg ved kysten av Indiahavet, mellom elvene Buffalo og Nahoon, og er den einaste elvehamna i landet. East London har i dag 250 000 innbyggjarar, medan over 700 000 bur i storbyområdet.
Eilert Pedersen Præsteng
Præsteng var son til ein gardbrukar. Frå unge år han var han fiskar, deltok i lofotfisket frå 1882 til 1898, dei siste 12 åra som høvedsmann. I 1890 kjøpte han farsgarden Presteng i Hemnes (Sør-Rana) og var gardbrukar i fleire ti år. Då han gav opp fisket, byrja han som skøytebyggar, og han dreiv handel med skøyter, båtar og trevarer til Lofoten, Vesterålen og Finnmark.
Gjennom stortingsvalet hausten 1921 kunne Præsteng rykke inn på fast plass på Stortinget, vald frå valkrinsen Nordland og for Frisinna Venstre. I den fyrste treårsperioden, 1922-24, var han medlem i Landbrukskomiteen. Etter attval i 1924 tok han sete 1925-30 i Jarnbanekomiteen. Då Frisinna Venstre byrja gå i oppløysing vandra Præsteng over til Høgre, og representerte det partiet frå 1928. Etter nye attval var han 1931-36 medlem i Veg- og jarnbanekomiteen. Ved stortingsvalet hausten 1936 stod han på tredjeplass på Nordland Høgre si kandidatliste, mot førre gongen fyrsteplass, men eit godt val for fylkespartiet gjorde at han vart fyrste vararepresentant og møtte såleis tre veker i 1937 og to veker i 1938 i staden for Cato Sverdrup.
Radnevo
Radnevo (bulgarsk Раднево) er ein by og ein kommune i provinsen Stara Zagora i Bulgaria. Kommunen omfattar byen Radnevo og 23 andre busetnader.
Kommunen har eit areal på 541 km2. Ved folketeljinga i 2011 hadde kommunen 20 079 innbyggjarar, medan sjølve byen hadde 12 854 innbyggjarar.
Dei største busetnadene i kommunen er:
Saunders Mountain
Saunders Mountain er eit massivt øyliknande fjell med ei høgd opp mot 975 moh ved vestenden av Denfeld Mountains i Ford Ranges, ved Saunders Coast i Marie Byrd Land. Det vart oppdaga på Byrd-ekspedisjonen på ein flytur den 5. desember 1929, og vart namngjeven av kontreadmiral Byrd etter kaptein Harold E. Saunders i U.S. Navy (1890–1961), som var skipsingeniør, kartograf og toponymist; sjefskartograf på Byrd-ekspedisjonen i 1928-30 og 1933–35, som kompilerte kart av denne kysten frå flyfoto teken under Byrd-ekspedisjonane. Han var sidan medlem av US-SCAN, 1943–46 og styreleiar i Advisory Committee on Antarctic Names (US-ACAN), 1947-61.
Consuelo Velázquez
Consuelo Velázquez Torres, også populært kjend som Consuelito Velázquez, var ein mexicansk konsertpianist og komponist. Ho stod bak kjende mexicanske balladar som «Bésame mucho», «Amar y vivir» og «Cachito».
Bakgrunn
Ettersom det kunne reknast som upassande å opptre på radioen for ei ung kvinne frå ein velståande familie, brukte Velázquez eit mannleg artistnamn dei fyrste åra. Mariano Rivera Conde, som var kunstnarisk leiar for stasjonen, pressa henne til å vedgå at ho hadde skrive songane. Velázquez gifta seg med han seks år seinare.
Komponist
Det er særleg som komponist at Velázquez er blitt kjend. Dei fyrste verka hennar, «No me pidas nunca», «Pasional» og «Déjame quererte», var frå sjangeren «naturaleza romántica», som legg vekt på venleiken og styrken i naturen. Seinare songar var «Bésame mucho», «Amar y vivir», «Verdad Amarga», «Franqueza», «Chiqui», «Cachito», «Que seas feliz», «Enamorada», «Orgullosa y bonita» og «Yo no fui» (ein song som kunne dansast til, fyrst gjort populær av Pedro Infante og i nyare tid av Pedro Fernández). Velázquez opptredde også som skodespelar i den argentinske filmen Noches de Carnaval, regissert av Julio Saraceni, frå 1938. Som pianist var ho også involvert i mexicanske filmar regissert av Julián Soler - Se le pasó la mano ​ frå 1952 og Mis padres se divorcian frå 1959. Ho deltok også i ein dokumentar om livet sitt, Consuelo Velázquez, frå 1992. Gjennom livet komponerte ho musikk for fleire mexicanske filmar.
Bésame mucho
Den best kjende suksessen hennar var den kjende songen «Bésame mucho», som var komponert i den cubanske musikksjangeren bolero då ho var berre 16 år gammal. Dette var stykket som gjorde Velázquez mest kjend og gav henne mest glede. Songen skal ha blitt skriven før ho nokon gong hadde kyssa einkvan ho elska. Etter ei innspeling av den spansk-mexicanske baritoneen Emilio Tuero spelte den kjende amerikanske pianisten og songaren Nat «King» Cole inn den fyrste engelske versjonen av songen i 1944. Sidan då er han blitt tolka og spelt inn av hundretals artistar frå heile verda, som Pedro Infante, Javier Solís, The Beatles, Plácido Domingo, Frank Sinatra, Sammy Davis Jr., Luis Mariano (som gjorde songen populær i Frankrike), Dalida, Sonora Santanera, Xavier Cugat and his Orchestra, The Ventures, Antonio Machín, Lucho Gatica, Vera Lynn, Andrea Bocelli, Filippa Giordano, Luis Miguel, Sara Montiel, José Carreras, Ray Conniff and his Orchestra, Diana Krall, Zoé, Susana Zabaleta og Mónica Naranjo. «Bésame mucho» er også kjend under titlar på andre språk som «Kiss Me Kiss Me Much», «Kiss Me a Lot», «Kiss Me Again and Again», «Embrasse-Moi» og «Stale Ma Boskavaj». Han er omsett til over 20 språk, og har fått ikonisk status. Ein del av den store suksessen han hadde i USA var konteksten av kvinner som venta på ektemennene sine under andre verdskrigen.
Privatliv
Consuelo Velázquez døydde 22. januar 2005. Liket hennar blei flytta til Palacio de Bellas Artes, der ho hadde hatt sin fyrste opptreden. Oska hennar blei seinare gravlagd i Santo Tomas Moro kyrkje, der ho gjekk til messe kvar sundag. Som den siste kunstnariske framsyninga si spelte ho piano på Cecilia Toussaint sitt album Para mi... Consuelo, som inneheldt songar av Velázquez.
Dupatta
Dupatta er eit langt sjal, skjerf eller slør som blir brukt på ei rekkje ulike måtar i sørindisk klesdrakt. Dupattaen kan brukast til å dekkja til hovud, ansikt, armar eller bryst, eller berre draperast om halsen eller over ei skulder som eit langt skjerf. Dupattaer blir som regel matcha med drakta ein har på elles, og mange ferdiglaga drakter blir selde med dupatta.
Dupatta er i dag vanlegast som ein del av sjalvar kamiz, over kurta eller gharara, men var opphavleg del av drakta gagra tsjoli, med langt skjørt og kort bluse. Plagget er særs mykje brukt av kvinner, men kan også brukast av menn, til dømes saman med kurta eller sherwani.
Ordsoge
«Dupatta» er eit ord på hindustani, hindi दुपट्टा eller panjabi ਦੁਪੱਟਾ/ਚੁੰਨੀ og urdu eller. Ordet er ein kombinasjon av du-, som tyder 'to', og patta, som tyder 'klesstykke', opphavleg frå sanskrit. Plagget er også kjend som tsjunari, tsjunri eller tsjunni (चुनरी, ), odhni eller orni, tsjādar-odhni, bengali orna (ওড়না) eller sylheti unna (উন্না).
Skildring
Dupattaer er rektangulære tøystykke som kan vera oppimot 2,5 meter lange. Dei kan vera av mange ulike stoff, som bomull, silke eller chiffon, og dei kan vera einsfarga eller dekorerte med farge, trykk, broderi, bordar, pompongar eller anna. Ofte er dei av eit lett, luftig materiale, og dei kan vera delvis gjennomsiktige.